A feljesztés alapadatai

Szigetbecse Község önkormányzatának BÖLCSŐDE beruházása

**Szigetbecse Község Önkormányzata sikeres pályázatot nyújtott be a „VEKOP-6.1.1-21 Bölcsődei férőhelyek kialakítása, bővítése” című felhívásra. A projekt a Széchenyi 2020 program keretében valósul meg 103,00 millió forint vissza nem térítendő európai uniós támogatás segítségével, új 8 férőhelyes bölcsődét épít.**

Projekt azonosítószáma: VEKOP-6.1.1-21-2021-00029

Jelen projekt célja új 1 csoportos 66,9 nm hasznos alapterületű és 20,3 nm teraszú mini bölcsőde építése. A projekt eredményeképpen 8 új bölcsődei férőhelyet hoz létre a község.

Önkormányzatunk törekszik a bölcsődei ellátást nyújtó intézmény létrehozására, így a projekt hozzájárul a családok életminőségének javításához és a szülők munkavállalási esélyeinek növeléséhez. A fejlesztés a bölcsődei ellátási formához való hozzáférést segíti elő, ezáltal hozzájárulva a kisgyermeket nevelők munkavállalásának támogatásához, a családok segítéséhez.

A projekt hatására bővül a foglalkoztatás, a nők munkába állása és szülés utáni munkafelvétele könnyebbé válik.

A projekt keretében Szigetbecse Község Önkormányzata vállalta, hogy intézményi szinten a projekt keretében 2 db új munkahelyet hoz létre teljes munkaidőben. Az új munkahelyek létrehozásának köszönhetően a projekt hozzájárul a munkanélküliség csökkentéséhez is.

A beruházás kapcsán a kiviteli tervek előkészítése zajlik, a közbeszerzési eljárás elindult.

A beruházás tervezett befejezése 2023.11.15.